धर्मांतरण करा रहे हैं एनजीओ : कैलाश सत्यार्थी

नई दिल्ली। नोबल पुरस्कार से सम्मानित समाजसेवी कैलाश सत्यार्थी ने कहा है कि देश में कुछ एनजीओ किसी न किसी एजेंडे पर काम कर रहे हैं। इन एनजीओ का इस्तेमाल भारत में धर्मांतरण कराने के लिए किया जाता है।

उन्होंने आरोप लगाया कि कुछ अंतर्राष्ट्रीय एजेंसियां अपना एजेंडा लागू करने के लिए एनजीओ को धन मुहैया कराती हैं। इन एजेंसियों के एजेंडे में धर्मांतरण कराना और नक्सली हिंसा को बढ़ावा देना शामिल है।

राष्ट्रीय स्वयं सेवक संघ के मुखपत्र पांचजन्य को दिए गए एक साक्षात्कार में सत्यार्थी ने कहा, "कई तरह के लोग हैं। कारपोरेट जगत और राजनीति में जो हैं उन्होंने भी अपना हित साधने के लिए एनजीओ शुरू किया है। वे धर्मांतरण कराने के लिए भी इनका इस्तेमाल कर रहे हैं। गरीबी के नाम पर एनजीओ पैसा बनाने की मशीन बनते जा रहे हैं। इन सभी के पास अपना एजेंडा है।"

उन्होंने दिल्ली पुलिस की जांच में हुए खुलासे का उदाहरण दिया। पता चला कि बाल कल्याण बोर्ड द्वारा वित्तीय सहायता प्राप्त कुछ संगठन पूरे देश में अपने संचालित बाल गृहों में गरीब बच्चों को धर्मांतरण का लालच देते हैं। उन्होंने कहा, "कोई भी पैसे या अन्य किसी लाभ का लालच देकर धर्मांतरण नहीं कराए। मैं ऐसे धर्मांतरण के खिलाफ हूं।"

Posted By:

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस